CELEX: 31988R2469
Language: el
Date: 1988-08-05 00:00:00
Title: Κανονισμός (ΕΟΚ) αριθ. 2469/88 της Επιτροπής της 5ης Αυγούστου 1988 που καθορίζει την μέγιστη περιεκτικότητα σε υγρασία των σιτηρών που παραδίδονται στην παρέμβαση σε ορισμένα κράτη μέλη κατά την περίοδο 1988/89

Avis juridique important

|

31988R2469

Κανονισμός (ΕΟΚ) αριθ. 2469/88 της Επιτροπής της 5ης Αυγούστου 1988 που καθορίζει την μέγιστη περιεκτικότητα σε υγρασία των σιτηρών που παραδίδονται στην παρέμβαση σε ορισμένα κράτη μέλη κατά την περίοδο 1988/89  

Επίσημη Εφημερίδα αριθ. L 213 της 06/08/1988 σ. 0005 - 0006

***** ΚΑΝΟΝΙΣΜΟΣ (ΕΟΚ) αριθ. 2469/88 ΤΗΣ ΕΠΙΤΡΟΠΗΣ  της 5ης Αυγούστου 1988  που καθορίζει την μέγιστη περιεκτικότητα σε υγρασία των σιτηρών που παραδίδονται στην παρέμβαση σε ορισμένα κράτη μέλη κατά την περίοδο 1988/89  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 2221/88 (2), και ιδίως το άρθρο 7 παράγραφος 7,  Εκτιμώντας:  ότι ο κανονισμός (ΕΟΚ) αριθ. 2731/75 του Συμβουλίου της 29ης Οκτωβρίου 1975 που καθορίζει τους ποιοτικούς τύπους για τον μαλακό σίτο, τη σίκαλη, την κριθή, τον αραβόσιτο, το σόργο και το σκληρό σίτο (3), όπως τροποποιήθηκε τελευταία από τον κανονισμό (ΕΟΚ) αριθ. 2094/87 (4), καθόρισε μεταξύ άλλων σε 14 % την μέγιστη περιεκτικότητα σε υγρασία των σιτηρών εκτός από το σκληρό σίτο· ότι στα πλαίσια του κανονισμού (ΕΟΚ) αριθ. 1569/77 της Επιτροπής της 11ης Ιουλίου 1977 περί καθορισμού των διαδικασιών και των όρων ανάληψης των σιτηρών από τους οργανισμούς παρέμβασης (5), όπως τροποποιήθηκε τελευταία από τον κανονισμό (ΕΟΚ) αριθ. 2391/88 (6), καθόρισε την μέγιστη περιεκτικότητα σε υγρασία σε 14,5 %· ότι ο εν λόγω κανονισμός προέβλεψε, επίσης στο άρθρο 2 παράγραφος 4 ότι μπορεί να δοθεί άδεια στα κράτη μέλη, μετά από αίτησή τους και κάτω από ορισμένες συνθήκες να εφαρμόζουν υψηλότερη περιεκτικότητα σε υγρασία·  ότι ορισμένα κράτη μέλη έχουν υποβάλει σχετικές αιτήσεις·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Δίνεται άδεια στα κράτη μέλη που αναφέρονται στο παράρτημα του παρόντος κανονισμού να καθορίζουν την μέγιστη περιεκτικότητα σε υγρασία για τα σιτηρά που αναφέρονται στο ίδιο παράρτημα και παραδίδονται στην παρέμβαση κατά την περίοδο εμπορίας 1988/89, στο επίπεδο που αναφέρεται στο εν λόγω παράρτημα.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 5 Αυγούστου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 197 της 26. 7. 1988, σ. 16.  (3) ΕΕ αριθ. L 281 της 1. 11. 1975, σ. 22.  (4) ΕΕ αριθ. L 196 της 17. 7. 1987, σ. 1.  (5) ΕΕ αριθ. L 174 της 14. 7. 1977, σ. 15.  (6) ΕΕ αριθ. L 205 της 30. 7. 1988, σ. 75.  ΠΑΡΑΡΤΗΜΑ  Μέγιστη περιεκτικότητα σε υγρασία για τα σιτηρά που παραδίδονται στην παρέμβαση κατά την περίοδο εμπορίας 1988/89  1.2.3 //  //  //  // Κράτος Μέλος   // Μέγιστη περιεκτικότητα   // Σιτηρό   //  //  //  // Γερμανία   // 15 %   // Όλα τα σιτηρά εκτός της κριθής   //   // 15,5 %   // Κριθή   // Βέλγιο   // 15 %  // Όλα τα σιτηρά εκτός της κριθής   //   // 15,5 %   // Κριθή  // Δανία   // 15 %   // Όλα τα σιτηρά εκτός της κριθής   //  // 15,5 %   // Κριθή   // Λουξεμβούργο   // 15 %   // Όλα τα σιτηρά εκτός της κριθής   //   // 15,5 %   // Κριθή   // Κάτω Χώρες   // 15 %   // Όλα τα σιτηρά εκτός της κριθής   //  // 15,5 %   // Κριθή   // Ιρλανδία   // 15 %   // Όλα τα σιτηρά εκτός της κριθής   //   // 15,5 %   // Κριθή   //    //  //